Meirihluti var hlynntur því að Þjóðkirkjan fái að byggja trúarbyggingar á Íslandi . Meirihluti landsmanna er hlynntur því að Þjóðkirkjan fái að byggja trúarbyggingar á Íslandi . MMR kannaði á dögunum afstöðu Íslendinga til þess að mismunandi trúfélög fái að byggja trúarbyggingar á Íslandi . Af þeim sem tóku afstöðu sögðust 64,4% vera fylgjandi því að Þjóðkirkjan fái að byggja trúarbyggingar en 9,5% voru því andvíg . Hins vegar voru skiptar skoðanir á því hvort að önnur trúfélög ættu að fá að byggja trúarbyggingar á Íslandi . Þannig sögðust 49,2% vera fylgjandi því að Ásatrúarfélagið fái að byggja , 36,5% voru fylgjandi því að Búddistafélagið fái að byggja , 31% voru fylgjandi því að Rússneska Rétttrúnaðarkirkjan fái leyfi og 29,7% voru fylgjandi því að Félag múslima á Íslandi fái að reisa sér hús á Íslandi . Mun færri sögðust andvígir því að Þjóðkirkjan fengi að byggja trúarbyggingar en Félag múslima á Íslandi . Af þeim sem tóku afstöðu sögðust 9,5% vera andvíg því að Þjóðkirkjan fái að byggja trúarbyggingar á Íslandi , borið saman við að 42,4% sögðust andvíg því að Félag múslima fengi það . mynd / mmr Spurt var : „ Hversu fylgjandi eða andvíg ( ur ) ertu því að eftirfarandi trúfélög fái að byggja trúarbyggingar á Íslandi ? -með trúarbyggingum er átt við byggingar svo sem moskur , hof , kirkjur og musteri . “ Svarmöguleikar voru : Mjög andvíg ( ur ) , Frekar andvíg ( ur ) , Hvorki né , Frekar fylgjandi , Mjög fylgjandi og Veit ekki / vil ekki svara . Samtals tóku 92,4% afstöðu til spurningarinnar ( þ.e. tóku afstöðu til amk. eins trúfélags ) Þegar afstaða til þess að mismunandi trúfélög fái að byggja trúarbyggingar á Íslandi var skoðuð eftir stuðningi við stjórnmálaflokka komu ljós skiptar skoðanir á milli fylgjenda mismunandi stjórnmálaflokka . Þannig benda niðurstöðurnar til þess að þeir sem styðja Framsóknar og Sjálfstæðisflokkinn geri frekar greinarmun á Þjóðkirkjunni og öðrum trúfélögum en þeir sem styðja aðra flokka . Af þeim sem tóku afstöðu og studdu Framsóknarflokkinn sögðust 79,2% vera fylgjandi því að Þjóðkirkjan fái að byggja trúarbyggingar á Íslandi en 15,3% voru fylgjandi því að Félag múslima á Íslandi fái að byggja trúarbygginar á Íslandi . Meðal Sjálfstæðismanna sögðust 67,0% vera fylgjandi því að Þjóðkirkjan fái að reisa trúarbyggingar á Íslandi og 12,5% voru fylgjandi því Félag múslima á Íslandi fái að byggja trúarbyggingar . Til samanburðar sögðust 70,8% þeirra sem studdu Samfylkinguna vera fylgjandi því að Þjóðkirkjan fái að byggja trúarbyggingar á Íslandi og 52,6% voru fylgjandi því að Félag múslima á Íslandi fái að byggja trúarbyggingar .